钦定古今图书集成/明伦汇编/氏族典/第232卷 > 杨俊民
## 钦定古今图书集成/明伦汇编/氏族典/第232卷 > 杨俊民

按《山西通志》：“俊民字伯章，博长子。嘉靖壬戌进士，授
户部主事，升河南督学。敦厉风教，刻《二程全书》，置学
田，祀乡贤忠义节烈者。转参政。用法宽平，独严豪右。
巡抚郧阳、山东、凤阳，所至斥贪残，损徭赋，实户口，诘
戎兵，务计地方之便。升户部尚书，总督仓厂。时宁夏
东倭告急，征饷不巳，议增盐策，议拜爵免罪，议劝输”，
议借漕粮，议转山东粟，百方补苴，不患匮乏。神宗尝
曰：“户部安可一日无杨尚书？冢宰缺则命摄吏部，御
史大夫缺则命摄都察院，无不允当。”卒，赠少保，赐祭
葬如例。